Дадатак 2

МАТЭМАТЫКА 5 клас

Тэма:  Рашэнне ўраўненняў Слайд 1

Мэта ўрока: абагуліць веды па тэме “Рашэнне ўраўненняў”.

Задачы ўрока:

адукацыйная - сістэматызацыя ведаў, атрыманых школьнікамі пры вывучэнні тэмы “Рашэнне ўраўненняў”;

развіваючыя – развіваць пазнавальную цікавасць, творчую актыўнасць вучняў; ўменне аналізаваць і сінтэзаваць веды, атрыманыя ў курсе матэматыкі, і прымяняць іх пры рашэнні задач практычнай накіраванасці; фарміраванне ў вучняў інфармацыйнай культуры і патрэбы ў набыцці ведаў; развіццё навыкаў самастойнай работы;

выхаваўчыя - выхаванне ў вучняў добразычлівых адносін адзін да аднаго; умення працаваць у калектыве; культуры матэматычнай гаворкі.

Тып уроку: урок абагульнення.

Форма ўрока: падарожжа з героямі мультфільма «Па дарозе з воблакамі».

Міжпрадметныя сувязі: матэматыка, літаратура.

Абсталяванне ўрока: мультымедыйны праектар, экран; карткі для самастойнай працы.

Ход урока:

1. Арганізацыйны момант.

- Прагляд мультфільма “Па дарозе з воблакамі” (4 мін)

Сёння я вам прапаную не зусім просты ўрок, а ўрок разам з героямі мультфільма “Па дарозе з воблакамі”. З дапамогай галоўных герояў мультфільма мы замацуем навыкі рашэння ўраўнанняў і задач з дапамогай ураўнанняў. Толькі сапраўдныя сябры, як і героі мультфільма, могуць прайсці па сцежцы і пераадолець усе цяжкасці на сваім шляху.

- Запіс даты і класнай работы.

- Паведамленне тэмы і мэты ўрока.

Дэвіз урока: “Дарогу адужае ідучы па ёй чалавек”. Слайд 2

2. Актуалізацыя ранейшых ведаў. Слайд 3

З прапанаваных выразаў неабходна размеркаваць па трох слупках лікавыя, літарныя выразы і ўраўненні (3 вучні ў дошкі). Астатнія - работа ў парах

(274+323):3;

(х+184) – 63;

(316 – 18) – 116;

(х + 25) – 13=49

(m+ 42):n;

275- у=14

m:3+n:3;

(742+856)+ (134+144);

(4789 +d) – 1789;

638+ х = 806;

Вусна. Слайд 4

* Якія выразы называюцца лікавымі? (Запіс, які складаецца толькі з лікаў, знакаў дзеянняў і дужак).
* Літарнымі? (Запіс, якія складаецца з лікаў, літар, знакаў дзеянняў і дужак).
* Што такое ўраўненне з адным невядомым? (Роўнасць, якая змяшчае адно невядомае, называецца ўраўненнем з адным невядомым).
* Што значыць рашыць ураўненне? (Гэта значыць знайсці ўсе яго карані).
* Што называецца коранем ураўнення? (Значэнне невядомага, пря якім ураўненне ператвараецца ў правільную лікавую роўнасць).

3. Рашыце вусна ўраўненні і запішыце адказы: Слайд 5

(2 вучні на дошцы)

с + 10= 90; 80 а-5 =45; 50

40+у =80; 40 а+15 = 100; 85

24 – а =12; 12 х- 10= 10; 20

30+с=70; 40 40 – х = 30; 10

4. Рашэнне ўраўненняў Слайд 6

а) (х + 98) + 14= 169;      б) (35 + у) – 15=31;

х + 98 = 169-14; 35 + у= 31+15;

х + 98 = 155; 35 + у=46;

х = 155- 98; у=46-35;

х=57 у=11.

Дапаўняльнае заданне:

(х-49)+71=146; 94+(х-76)=214;

х-49=146-71; х-76=214-94;

х-49=75; х-76=120;

х=75+49; х=120+76;

х=124. х=196.

5. Фізкультхвілінка Слайд 7

А теперь представим, детки,

Будто руки наши – ветки.

Покачаем ими дружно,

Словно ветер дует южный.

Ветер стих. Вздохнули дружно.

Нам урок продолжить нужно.

Подравнялись, тихо сели

И на экран все посмотрели.

6. Рашэнне задачы, якая рашаецца з дапамогай ураўнення: Слайд 8

   У карзіне было некалькі грыбоў. Пасля таго, як у яе палажылі яшчэ 27 грыбоў, іх стала 75. Колькі грыбоў было ў карзіне?

Рашэнне:

Няхай у карзіне было х грыбоў, калі палажылі яшчэ 27 грыбоў, там стала 75 грыбоў.

х + 27 = 75,

х= 75 – 27,

х = 48.

Адказ: 48 грыбоў.

7. Самастойная работа Слайд 9

|  |  |
| --- | --- |
| 1 варыянт | 2 варыянт |
| № 1 (2 б)  Сярод лікаў 0,6,9,13 знайдзіце корань ураўнення:  х+10=16.  № 2 (4 б)  Рашыце ўраўненне:  а ) х+49=69.  № 3 (6 б)  Рашыце задачу ўраўненнем:  У кармане было 157 руб. Пасля таго, як некаторую суму аддалі, там засталося  69 руб. Колькі рублей аддалі?  № 4 (8 б)  Рашыце ўраўненне:  а ) 437-(х-83)=20.  № 5 (10 б)  У класе было некалькі вучняў. Пасля таго, як 7 вучняў зашло і 9 вучняў выйшлі, у класе стала 31. Колькі вучняў было першапачаткова ў класе? | №1 (2 б)  Сярод лікаў 0,2,4,10 знайдзіце корань ураўнення:  х+10=14.  № 2 (4 б)  Рашыце ўраўненне:  а ) х+63=73.  № 3 (6 б)  Рашыце задачу ўраўненнем:  У пакеце было некалькі цукерак.  Калі Таня з’ела 12 штук, там засталося 45. Колькі цукерак было першапачаткова?  № 4 (8 б)  Рашыце ўраўненне:  а ) (х+463)-440=27  № 5 (10 б)  У аўтакалоне было некалькі машын. Пасля таго, як как атрымалі 35 новых машын і 12 машын аддалі, у аўтакалоне стала 93 машыны. Колькі машын было ў калоне першапачаткова? |

Самаправерка і выстаўленне балаў Слайд 10

згодна прапанаванай таблицы ацэньвання самастойных работ

|  |  |
| --- | --- |
| 1 варыянт | 2 варыянт |
| № 1.  6  № 2  20  № 3  88 рублей  № 4  500  № 5  33 вучні | № 1.  4  № 2  10  № 3  57 цукерак  № 4  4  № 5  70 машын |

9. Дамашняе заданне па картках

Рашыце ўраўненні

а)98х-87х=594

б)23х-12х+6х+5=90

в) (16х-10х+3)·4=132

г) 630: (63х-42х)+53=68

10. Падвядзенне вынікаў урока. Слайд 11